Πολυαγαπημένα μου παιδιά σας χαιρετώ!

Ελπίζω και εύχομαι να είστε όλοι καλά, τόσο εσείς όσο και οι δικοί σας άνθρωποι.

Ζούμε όλοι πρωτόγνωρες καταστάσεις και κάθε τι άγνωστο μας προξενεί αμηχανία και ίσως έναν ενδόμυχο φόβο μπροστά στο μέλλον.

Απέναντι σε αυτήν την κατάσταση διαθέτετε ένα ακαταγώνιστο προσόν που είναι η φρεσκάδα της νιότης σας. Στις δύσκολες στιγμές που όλοι βιώνουμε, οφείλουμε, πρωτίστως και κυρίως, να διατηρήσουμε την ψυχραιμία μας.

Το ζητούμενο για όλους είναι να παραμείνουμε υγιείς και συγχρόνως να βοηθήσουμε τους άλλους να παραμείνουν υγιείς.

Προ καιρού σας είχα βάλει μία άσκηση που αφορά την εμπειρία των μεγαλυτέρων, σε ηλικία, συγγενών σας (παππούδων και γιαγιάδων) στην πρωτοβάθμια Εκπαίδευση κατά την εποχή τους.

Είναι αυτούς ακριβώς τους δικούς μας ανθρώπους, τους παππούδες και τις γιαγιάδες μας, που οφείλουμε να προστατέψουμε.

Το σύνθημα των ημερών είναι «ΜΕΝΟΥΜΕ ΣΠΙΤΙ».

Πρόκειται για τον πιο σίγουρο τρόπο ώστε να διασφαλίσουμε την υγεία όλων μας. Μείνετε στο σπίτι και ασχοληθείτε με δημιουργικά πράγματα.

ΠΑΝΤΟΤΕ Η ΔΗΜΙΟΥΡΓΙΑ EINAI TO KAΛΥΤΕΡΟ ΑΝΤΙΔΟΤΟ ΣΤΗΝ ΟΠΟΙΑΔΗΠΟΤΕ ΚΡΙΣΗ.

Γι αυτό φροντίστε να βγείτε ενδυναμωμένοι και καλύτεροι από αυτήν την δοκιμασία.

Ως προς την μαθησιακή διαδικασία έχετε μία εξαιρετική ευκαιρία να κάνετε μία ΠΛΗΡΗ ΕΠΑΝΑΛΗΨΗ των όσων έχετε διδαχθεί μέχρι τώρα.

Όσον αφορά το Μάθημά μας σας δίνω 3 κατευθύνσεις μελέτης ώστε να είστε έτοιμοι όταν, με το καλό, ξανασυναντηθούμε.

1η) Η ύλη που έχουμε καλύψει,

2η) οι εργασίες που έχετε κάνει και

3η) οι εργασίες που θα κάνετε από δω και πέρα ώσπου να ξανανοίξουν τα σχολεία.

ΟΛΕΣ ΤΙΣ ΕΡΓΑΣΙΕΣ ΘΑ ΤΙΣ ΚΑΝΕΤΕ ΣΤΑ ΤΕΤΡΑΔΙΑ ΣΑΣ.

Θα τις δω όταν (ξανα)βρεθούμε στην Τάξη.

Μαζί θα τα λέμε δύο φορές την εβδομάδα (Δευτέρα και Πέμπτη) για όλο το διάστημα της ….κανονικής αντικανότητας! (Δημιουργούμε την νέα κανονικότητα τώρα! Άλλωστε μην ξεχνούμε πως είμαστε κατεξοχήν προσαρμοστικά και δημιουργικά όντα). Κρατείστε επαφή με τα μαθήματα και το διάβασμά σας, διατηρείστε έναν ρυθμό για να διευκολυνθείτε για την συνέχεια. Σας εύχομαι από καρδιάς ΚΑΛΗ ΣΥΝΕΧΕΙΑ ΚΑΙ ΔΥΝΑΜΗ!

Α΄ Γυμνασίου

οι σελίδες του Βιβλίου(=Φάκελος Μαθήματος) που έχουμε κάνει είναι οι:

10-19, 22-27, 32-33, 37-55, 64-71.

Να τις ξαναδιαβάσετε δίνοντας προσοχή στις σημειώσεις και τα συνοδευτικά σχόλια. Επίσης ΞΑΝΑΔΙΑΒΑΣΤΕ ΟΛΕΣ τις ασκήσεις σας προσεκτικά και συνδέστε το περιεχόμενό τους με το περιεχόμενο του Βιβλίου.

ΕΡΓΑΣΙΑ 1η: στην σελ. 55 να απαντήσετε στο σημείο 2 από τις «Προτάσεις για εργασίες και δραστηριότητες στην τάξη» λαμβάνοντας υπόψη το κείμενο «Το αίτημα του Αλ-Μαμούν για τον Λέοντα τον Μαθηματικό».

Το ιστορικό παράδειγμα του Αλ-Μαμούν να σας βοηθήσει στον σχολιασμό σας (περίπου 13-15 γραμμές).

ΕΡΓΑΣΙΑ 2η : να εντάξετε το σύνολο των σελίδων που έχετε διδαχθεί στην Χρονογραμμή/Χρονοσειρά (Α-Α-Β-Π-Ε-Ρ-Β-Α-Ο-Α-Α).